b"\n_START_ARTICLE_\nAntonietta Raphael\n_START_SECTION_\nBiografija\n_START_PARAGRAPH_\nGim\xc4\x97 1895\xc2\xa0m. Kaune, rabino \xc5\xa1eimoje. Po t\xc4\x97vo mirties su motina emigravo \xc4\xaf London\xc4\x85. Da\xc5\xbenai lankydavosi Brit\xc5\xb3 muziejuje. Baig\xc4\x97 pianino klas\xc4\x99 Londono Karali\xc5\xa1koje muzikos akademijoje. 1919 m. po motinos mirties i\xc5\xa1vyko gyventi \xc4\xaf Pary\xc5\xbei\xc5\xb3, 1924 m. \xc4\xaf Rom\xc4\x85. 1925 m. prad\xc4\x97jo mokytis Romos dail\xc4\x97s mokykloje, kur susipa\xc5\xbeino su savo vyru Mario Mafai. 1929 m. pristat\xc4\x97 pirm\xc4\x85j\xc4\x85 savo darb\xc5\xb3 ekspozicij\xc4\x85. 1930 m. su vyru i\xc5\xa1vyko \xc4\xaf Pary\xc5\xbei\xc5\xb3, kur prad\xc4\x97jo u\xc5\xbesiimin\xc4\x97ti skulpt\xc5\xabra. Jos skulpt\xc5\xabros buvo neb\xc5\xabding\xc5\xb3 form\xc5\xb3 to metu Italijos skulptori\xc5\xb3 tarpe. Antrojo pasaulinio karo metu su vaikais slapst\xc4\x97si Genujoje pas draugus dailininkus. 1948 m. pirm\xc4\x85 kart\xc4\x85 sudalyvavo Venecijos bienal\xc4\x97je. Nuo 1952 m. eksponavo savo darbus Romos Galleria dello Zodiaco galerijoje. Kartu su vyru Mario Mafai \xc4\xafk\xc5\xabr\xc4\x97 Scuola Romana jud\xc4\x97jim\xc4\x85. Nuo 1956 m. daug keliavo po pasaul\xc4\xaf pristatydama savo darbus. Sudalyvavo dokumentiniame filme apie jos vyr\xc4\x85 Io non sono un altro - l'arte di Mario Mafai. Mir\xc4\x97 1975\xc2\xa0m. rugs\xc4\x97jo 5 d. Romoje. Su vyru susilauk\xc4\x97 trij\xc5\xb3 dukr\xc5\xb3 Miriam Mafai (1926), Simona (1928) ir Giulia Mafai (1930)."